Selecţionata României s-a calificat la Campionatul European masculin de polo pe apă Under-19, după ce a învins echipa Lituaniei, cu scorul de 11-3 (3-0, 3-0, 3-1, 2-2), duminică, în ultimul său meci din Grupa D a preliminariilor, ale cărei meciuri au fost găzduite de Bazinul Steaua din Bucureşti.
Golurile tricolorilor au fost reuşite de Octavian Mihai (3), Andrei Ţepeluş (2), Şerban Burda (2), Balazs Csato, Adrian Păşcăluţă, Tudor Belu, Patrick Manciu.
Pentru baltici a punctat Lukas Andrejaitis (3).
În celălalt meci de duminică, Ucraina a învins formaţia Ciprului cu 14-5.
În clasamentul final, Olanda a ocupat primul loc, cu 12 puncte, urmată de România, cu 9 puncte, Ucraina, 6 puncte, Cipru, 3 puncte, Lituania, 0 puncte.
Primele două clasate s-au calificat la turneul final, care va avea loc în perioada 1-7 septembrie, la Burgas (Bulgaria).
sursă știre: Agerpres